REGOLAMENT TAL-KUMMISSJONI (KE) Nru 750/2007
tat-28 ta’ Ġunju 2007
li jistabbilixxi li m’għadhomx jintlaħqu ċerti limiti rigward il-ħruġ ta’ liċenzji għall-importazzjoni għal prodotti tas-settur taz-zokkor fil-kuntest tal-kwoti tariffarji u tal-ftehimiet preferenzjali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 318/2006 ta’ l-20 ta’ Frar 2006 dwar l-organizzazzjoni komuni tas-swieq fis-settur taz-zokkor (1),
Wara li kkunsidrat ir-Regolament tal-Kummissjoni (KE) Nru 950/2006 tat-28 ta’ Ġunju 2006 li jistabbilixxi, għas-snin tas-suq 2006/2007, 2007/2008 u 2008/2009, regoli dettaljati għall-applikazzjoni għall-importazzjoni u l-irfinar ta’ prodotti tas-settur taz-zokkor fil-kuntest ta’ ċerti kwoti tariffarji u ċerti ftehimiet preferenzjali (2), u partikolarment l-Artikolu 5(4) tiegħu,
Billi:
(1)
Il-valutazzjoni msemmija fl-Artikolu 5(2) tar-Regolament (KE) Nru 950/2006 wriet li għad hemm kwantitajiet ta’ zokkor disponibbli għall-obbligi tal-kunsinna ta’ zokkor preferenzjali stabbiliti skond l-Artikolu 12 tar-Regolament (KE) Nru 950/2006 bin-numru tas-serje 09.4332, 09.4335, 09.4336, 09.4338, 09.4341, 09.4343, 09.4346, u 09.4351.
(2)
F’dawn iċ-ċirkustanzi, il-Kummissjoni għandha tindika li l-limiti kkonċernati m’għadhomx jintlaħqu,
ADOTTAT DAN IR-REGOLAMENT:
Artikolu 1
Il-limiti ta’ l-obbligi tal-kunsinna ta’ zokkor preferenzjali bin-numru tas-serje 09.4332, 09.4335, 09.4336, 09.4338, 09.4341, 09.4343, 09.4346, u 09.4351 għall-perjodu ta’ kunsinna 2006-2007 m’għadhomx jintlaħqu.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Ġunju 2007.